# ஆண்டு

**ஆண்டு(Year)* என்பது ஒரு கால அளவாகும். இது வழக்கமாக, புவி சூரியனை ஒரு முறை சுற்றி வர எடுத்துக்கொள்ளும் கால இடைவெளியாகும். புவியின் அச்சு சாய்வால், வானிலை, பகல் நேரம், மண்வளம், நிலைத்திணை மாற்றங்களை ஏற்படுத்தும் பருவங்களுக்கு புவி ஆட்படுகிறது. புவிக்கோளத்தின் மிதவெப்ப மண்டலத்திலும் புவிமுனையண்மை மண்டலத்திலும் நான்கு பருவங்கள் உணரப்பட்டுள்ளன: இவை இளவேனில், கோடை, இலையுதிர்காலம், குளிர்காலம் என்பனவாகும். வெப்ப மண்டலத்திலும் துணைவெப்ப மண்டலத்திலும் பல புவிபரப்புப் பகுதிகளில் தெளிவான பருவ மாற்றங்கள் வரையறுக்கப்படவில்லை; என்றாலும் கோடை உலர்பருவமும் மழை ஈரப் பருவமும் தெளிவாக உணரப்படுகின்றன. புவியின் இயல்பு ஆண்டு 365 நாட்களையும், நெட்டாண்டு 366 நாட்களையும் கொண்டமைகிறது.

நாட்காட்டி ஆண்டு என்பது புவியின் வட்டணைச் சுழற்சி நேரத்தை நாட்காட்டியில் தோராயமாக குறிக்கும் நாட்களின் எண்ணிக்கையாகும். இது கிரிகொரிய, ஜூலிய நாட்காட்டிகளில் இயல்பாண்டு 365 நாட்களையும் நெட்டாண்டு 366 நாட்களையும் கொண்டுள்ளது: கீழே *காண்க*. கிரிகொரிய நாட்காட்டியில் 400 ஆண்டு நெடுஞ்சுழற்சியில் கணித்த நிரல் ஆண்டு கால இடைவெளி 365.2425 நாட்கள் ஆகும்.

வானியலில், ஜூலிய ஆண்டு கால அலகாக பயன்படுகிறது; ஜூலிய வானியல் ஆண்டு, 365.25 நாட்கள் அல்லது சரியாக 86400 நொடிகள் (அனைத்துலக முறை அலகுகள் (SI)) அல்லது கருக்காக 31557600 நொடிகள் ஆக வரையறுக்கப்படுகிறது.

ஆண்டு எனும் சொல் நாட்காட்டி, வானியல் பயன்பாட்டைத் தவிர பருவ ஆண்டு, நிதி ஆண்டு, கல்வி ஆண்டு ஆகிய நடைமுறை ஆண்டுகளைக் குறிக்கவும் பயன்படுகிறது. இதேபோல இது கோள்களின் வட்டணைச் சுழற்சிக் காலத்தை குறிக்கப் பயன்படுகிறது]: எடுத்துக்காட்டாக, செவ்வாய் ஆண்டு, வெள்ளி ஆண்டு ஆகியவற்றைக் கூறலாம். இச்சொல் மிகப் பெரிய கால இடைவெளிகளாகிய பால்வெளி ஆண்டு, பேராண்டு (வான்கோள ஆண்டு) போன்றவற்றைக் குறிக்கவும் பயன்படுகிறது.

## குறியீடு

 *ஆண்டு* என்பதைக் குறிக்கும் தமிழ் குறியீடு
ஆண்டு என்ற அலகினைக் குறிக்க, உலக முழுவதும் ஒப்புதல் பெற்ற ஒரு குறியீடு இன்னும் உருவாக்கப்படவில்லை. அனைத்துலக முறை அலகுகள் (SI) அமைப்பும் எவ்வித குறியீட்டையும் முன்மொழியவில்லை என்றாலும் பன்னாட்டுச் செந்தர நிறுவனம் தன் ISO 80000-3 இன் பின்னிணைப்பு-சி இல் இலத்தீனிய சொல்லான *annus* என்பதிலிருந்து **a** என்ற எழுத்தைப் பயன்படுத்துமாறு பரிந்துரைத்துள்ளது.
(NIST SP811 , ISO 80000-3:2006) இந்த **a** என்பது நில அளவைக் குறிக்கும் எக்டேர் என்ற அலகையும் குறிக்கிறது. ஆங்கிலத்தில் y அல்லது yr என்பது பரவலாக பயன்படுத்தப்படுகிறது. y அல்லது yr என்ற குறியீடுகள் விண்வெளி அறிவியலிலும், தொல்லுயிரியலிலும், நிலவியலிலும் வேறுபட்டு பயன்படுத்தப்படுவதால், கணக்கீடுகளில் குழப்பம் ஏற்பட வாய்ப்பு இருப்பதாகக் கருதப்படுகிறது. (எ.கா) 10 இலட்சம் ஆண்டுகள் என்பதனைக் குறிக்க myr என்றும், Ma என்றும் குறிப்பிடுகின்றனர்.

### SI முன்னொட்டு பெருக்கல் அலகுகள்

பின்வருவனவற்றிற்கு, *கிலன்னஸ்* (*kilannus*), *மெகன்னஸ்* (*megannus*) போன்ற தொடர்ச்சியான உயிரெழுத்துக்களைத் தவிர்த்து மாற்று வடிவங்கள் உள்ளன. அடுக்குகளும் அடுக்குக் குறியீடுகளும் பொதுவாகக் கணக்கிடுவதற்கும் கணக்கீடுகளைக் காண்பிப்பதற்கும், தரவு அட்டவணைகளைப் போலவே இடத்தைப் பாதுகாப்பதற்கும் பயன்படுத்தப்படுகின்றன.

SI முன்னொட்டுகளுடன் நேர அலகுகள்| குறியீடு | வரைவிலக்கணம் | பொதுவான அறிவியல் பயன்பாடுகளும் குறிப்புகளும் |
| --- | --- | --- |
|  ka ("கிலானசு", *kiloannus*) | ஒரு 1000 அல்லது 103 ஆண்டுகள், (மானிடவியல், நாட்காட்டிகளில் ஆயிரமாண்டு எனக் குறிப்பிடப்படுகிறது.) | ஒலோசீன், பிலிசுடோசின் காலகட்டங்களுக்கான நிலவியல், புதைப்படிமவியல், தொல்லியல் ஆகியவை, இதில் பனி உள்ளகக் காலக்கணிப்பு, மரவயதியல், யுரேனியம்-தோரியம் காலக்கணிப்பு அல்லது படலக்கனிப்படிவுப் பகுப்பாய்வு போன்ற கதிரியக்கமற்றகரிமக் காலக்கணிப்பு நுட்பம் வயது நிர்ணயத்திற்கான முதன்மை முறையாகப் பயன்படுத்தப்படுகிறது. கதிரியக்கக்கரிமக் காலக்கணிப்பு மூலம் வயது முதன்மையாக தீர்மானிக்கப்பட்டால், வயதை நிகழ்காலத்திற்கு முந்தைய கதிரியக்கக்கரிமக் காலக்கணிப்பு அல்லது நாட்காட்டி (அளவீடு செய்யப்பட்ட) ஆண்டுகளில் வெளிப்படுத்த வேண்டும். |
|  Ma ("மெகானசு", *megaannus*) | ஒரு மில்லியன் அல்லது 106 ஆண்டுகள். | நிலவியல், புதைப்படிமவியல், வானியக்கவியல். வானியல் பயன்பாடுகளில், யூலியன் ஆண்டு துல்லியமாக 365.25 நாட்களைக் கொண்டது. புவியியல் மற்றும் புதைப்படிமவியலில், ஆண்டு அவ்வளவு துல்லியமாக இல்லை, ஆய்வாளரைப் பொறுத்து மாறுபடும். |
|  Ga ("கிகானசு" *gigaannus*) | ஒரு பில்லியன் அல்லது 109 ஆண்டுகள். | அண்டவியல், நிலவியல். எ+கா: பூமியின் உருவாக்கம் தோராயமாக 4.54 Ga (4.54 பில்லியன் ஆண்டுகள்) முன்பு நிகழ்ந்தது, அண்டத்தின் வயது தோராயமாக 13.8 Ga ஆகும். |
|  Ta ("டெரானசு", *teraannus*) | ஒரு திரில்லியன் அல்லது 1012 ஆண்டுகள். | அண்டத்தின் வயதைப் போல ஏறத்தாழ 70 மடங்கு நீளமான மிக நீண்ட நேர அலகு. இது ஒரு சிறிய செங்குறுமீனின் எதிர்பார்க்கப்படும் ஆயுட்காலத்தின் அதே அளவு வரிசையாகும். |
|  Pa ("பெட்டானசு", *petaannus*) | ஒரு குவாதிரில்லியன் அல்லது 1015 ஆண்டுகள். | காட்மியம்-113 என்ற அணுக்கருவின் அரைவாழ்வுக் காலம் ஏறத்தாழ 8 Pa ஆகும். இந்த சின்னம் பெருக்கி முன்னொட்டு இல்லாத பாசுக்கலுடன் ஒத்துப்போகிறது, ஆனால் பொதுவாக நீண்ட காலங்களை அழுத்த மதிப்புகளிலிருந்து வேறுபடுத்துவதற்கு போதுமானதாக இருக்கும். |
|  Ea ("எக்சானசு", *exaannus*) | ஒரு குவிண்டில்லியன் அல்லது 1018 ஆண்டுகள். | தங்குதன்-180 இன் அரைவாழ்வு 1.8 Ea ஆகும். |

### சுருக்கங்கள் yr, ya

வானியலிலும் புவியியலிலும் தொல்லுயிரியலிலும் *yr* ஆண்டுகள் கால இடைவெளிக்கும் *ya* *ஆண்டுகள் முன்பு* என்பதற்கும் சில வேளைகளில் உரிய ஆயிரம், மில்லியன், பில்லியன் முன்னொட்டுகளுடன் பயன்படுத்தப்படுகிறது. இவை பசெ அலகுகள் அல்ல; ஈரொட்டான பன்னாட்டுப் பரிந்துரைகளின் பேரில் பயன்படுகின்றன. இவை ஆங்கில முதல் எழுத்தையோ அவற்றுக்குரிய முன்னொட்டுகளையோ பயன்படுத்துகின்றன. இம்முன்னொட்டுகள் (t, m, b) அல்லது பதின்ம முன்னொட்டுகள் (k, M, and G) அல்லது (k, m, g) எனும் மாற்றுப் பதின்ம முன்னோட்டுகளையோ பின்வருமாறு பயன்படுத்துகின்றன:

| பசெசாரா (Non-SI) சுருக்கம் | சம பசெ முன்னொட்டு | அள்வு மதிப்பு |
| --- | --- | --- |
| *ஆண்டு* | ka | * ஆயிரம் ஆண்டுகள்
 |
| *Myr* அல்லது *myr* | Ma | * மில்லியன் ஆண்டுகள்
 |
| *ஆண்டு* | Ga | * பில்லியன் ஆண்டுகள் (ஆயிர மில்லியன் ஆண்டுகள்)
 |
| *kya* அல்லது *tya* | ka முன்பு | * செறிநிலை மாந்தன் தோற்றம், *circa* 200 kya
* ஆப்பிரிக்க வெளியேற்றம், *circa* 60 kya
* கடைசி பனியூழிப் பெருமம், *circa* 20 kya
* புதிய கற்காலப் புரட்சி, *circa* 10 kya
 |
| *Mya* or *mya* | Ma முன்பு | * பிளியோசீன், 5.3இல் இருந்து 2.6 mya
	+ The கடைசி புவிக்காந்த்த் தலைக்கீழாக்கம், 0.78 mya
	+ The (ஏமியான் கட்ட) பனியூழி தொடக்கம், 0.13 mya
* ஃஓலோசீன் தொடக்கம், 0.01 mya
 |
| *bya* or *gya* | Ga முன்பு | * மீத்தொல் முழுக்கருவன் உயிரிகள், 2 bya
* புவி அகவை, 4.5 bya
* பெரு வெடிப்பு, 13.8 bya
 |

## பொது ஆண்டு

எந்த வானியல் ஆண்டும் முழு எண் நாட்களையோ முழு எண் நிலா மதங்களையோ கொண்டமைவதில்லை. எனவே அவற்றில் நெட்டாண்டுகள் போன்ற சில விதிவிலக்கான இடைவெளிக் கணக்கீடுகள் உண்டு. நிதி, அறிவியல் கணக்கீடுகள் எப்போதும் 365 நாள் நாட்காட்டியையே பின்பற்றுகின்றன.

### பன்னாட்டு நாட்காட்டிகள்

கிமு, கிபி ஆண்டுகள் சார்ந்த கணிப்புகளில் பொதுவாக வானியல் ஆண்டு எண்வரிசை பின்பற்றப்படுகிறது. இதில்கிமு 1 என்பது 0 ஆகவும் கிமு 2 என்பது -1 ஆகவும் கொண்டு குறிக்கப்படுகிறது.

பல்வேறு பன்பாடுகளிலும் சமயங்களிலும் அறிவியல் சூழ்நிலைகளிலும் வேற் பிற காலக் கணிப்பு முறைகள் பின்பற்றப்படுகின்றன.

### பாரசீக நாட்காட்டி

பாரசீக நாட்காட்டி அல்லது ஈரானிய நாட்காட்டி ஆப்கானித்தானிலும் இர்ரானிலும் பயன்படுகிறது. இதில் வடக்குச் சம பகலிரவு நாளுக்கு அருகிலான நள்ளிரவில் ஆண்டு தொடங்குகிறது. இது தெகுரான் நேர வலயத்தைச் சார்ந்த் கணிக்கப்படுகிறது. இது நெட்டாண்டு நெறி முறையைப் பின்பற்றுவதில்லை.

### நிதி ஆண்டு

### கல்வி ஆண்டு

## வானியல் ஆண்டுகள்

### ஜூலிய ஆண்டு

### விண்மீன், வெப்ப மண்டல, பிறழ்நிலை ஆண்டுகள்

### ஒளிமறைப்பு ஆண்டு

### முழு நிலாச் சுழற்சி

### நிலா ஆண்டு

### அலைவாட்ட ஆண்டு

### விண்மீன் எழுச்சி ஆண்டு

### சீரசு எழுச்சி ஆண்டு

### காசு ஈர்ப்பாண்டு

### பெசலிய ஆண்டு

### ஆண்டு, நாள் கால அளவு வேறுபாடுகள்

#### ஆண்டு வேறுபாட்டு எண்மதிப்பு

இப்பிரிவின் நிரல் ஆண்டுக் கால அளவு 2000 ஆண்டுக் காலகட்டத்துக்கு கணக்கிடப்பட்டதாகும். 2000 நிலைமையோடு ஒப்பிட்டு ஆண்டுக் கால அளவு வேறுபாடுகள் கடந்த காலத்துக்கும் வருங்காலத்துக்கும் தரப்பட்டுள்ளன. அட்டவணையில் ஒரு நாள் 86,400 பசெ (SI) நொடிகள் கால அளவு கொண்டதாகும்.

2000 க்கான நிரல் ஆண்டு கால அளவு| ஆண்டுவகை | நாட்கள் | மணிகள் | மணித்துளிகள் | நொடிகள் |
| --- | --- | --- | --- | --- |
| வெப்ப மண்டல | 365 | 5 | 48 | 45 |
| விண்மீன் | 365 | 6 | 9 | 10 |
| பிறழ்நிலை | 365 | 6 | 13 | 53 |
| வான்கோள நடுவரை (ஒளிமறைப்பு) | 346 | 14 | 52 | 55 |

2000 இல் இருந்து ஆண்டு கால அளவு வேறுபாடு
(நொடிகள்; 2000 க்கும் மேலான மதிப்புள்ள ஆண்டுக்கு நேர்மதிப்பாக அமையும்)| ஆண்டு | வெப்ப மண்டல | விண்மீன் | பிறழ்நிலை | வான்கோள நடுவரை |
| --- | --- | --- | --- | --- |
| −4000 | −8 | −45 | −15 | −174 |
| −2000 | 4 | −19 | −11 | −116 |
| 0 | 7 | −4 | −5 | −57 |
| 2000 | 0 | 0 | 0 | 0 |
| 4000 | −14 | −3 | 5 | 54 |
| 6000 | −35 | −12 | 10 | 104 |

### தொகுசுருக்கம்

வானியலிலும் அன்றாட வாழ்விலும் பயன்படுத்தப்படும் பல்வேறு வகையான ஆண்டுகளின் ஒப்பீடு கீழே தரப்பட்டுள்ளது. பொதுவான பயன்பாட்டில் உள்ளவை அட்டவணையின் மேல்பகுதியில் வரிசைப்படுத்தப்பட்டுள்ளன.

பல்வேறு வகையான ஆண்டுகளின் ஒப்பீடு| ஆண்டு வகை | ஆங்கிலத்தில் | கால அளவு (நாட்கள்) | விளக்கம் |
| --- | --- | --- | --- |
| சாதாரண ஆண்டு | Common Year | 365 | பிப்ரவரி 28 நாட்களைக் கொண்ட ஒரு சாதாரண நாட்காட்டி ஆண்டு. |
| நெட்டாண்டு (லீப் ஆண்டு) | Leap Year | 366 | பருவகாலங்களுடன் நாட்காட்டியை இணைக்க ஒரு கூடுதல் நாள் (பிப் 29) சேர்க்கப்படும் ஆண்டு. |
| கிரெகொரியின் ஆண்டு | Gregorian Year | 365.2425 | நவீன நாட்காட்டியின் சராசரி ஆண்டு நீளம். |
| சூரிய ஆண்டு | Solar Year | ~365.242 | பூமி சூரியனை ஒருமுறை சுற்றி வர ஆகும் பொதுவான காலம். (வெப்பமண்டல ஆண்டைக் குறிக்கும்.) |
| வெப்பமண்டல ஆண்டு | Tropical Year | 365.24219 | இரு அடுத்தடுத்த வசந்தகால சம இரவுப் பகல் நிலைகளுக்கு இடைப்பட்ட காலம் (பருவக்காலங்களின் அடிப்படை). |
| விண்மீன் ஆண்டு | Sidereal Year | 365.25636 | நிலையான விண்மீன்களைப் பொறுத்து பூமி சூரியனை ஒருமுறை சுற்றி வர ஆகும் காலம். |
| ஜூலியன் ஆண்டு | Julian Year | 365.25 | வானியலில் ஒளியாண்டு போன்றவற்றை கணக்கிடப் பயன்படும் நிலையான அலகு. |
| சந்திர ஆண்டு | Lunar Year | ~354.37 | 12 முழு நிலவுச் சுழற்சிகளைக் (Synodic months) கொண்ட காலம். (சூரிய ஆண்டை விட சுமார் 11 நாட்கள் குறைவு). |
| அண்மைநிலை ஆண்டு | Anomalistic Year | 365.25964 | பூமி சூரியனுக்கு மிக அருகில் வரும் நிலையிலிருந்து அடுத்த அதே நிலை வரையிலான காலம்(Perihelion). |
| கிரகண ஆண்டு | Eclipse / Draconic Year | 346.62007 | சூரியன் மீண்டும் அதே நிலவுக்கணுவை (Lunar node) வந்தடைய ஆகும் காலம். (கிரகண காலங்களை கணிக்க பயன்படும்). |
| சோதிக் ஆண்டு | Sothic Year | ~365.25 | சிரியசு (Sirius) விண்மீன் மீண்டும் தோன்றும் இடைவெளி (பண்டைய எகிப்து முறை). |
| பெஸலியன் ஆண்டு | Besselian Year | ~365.2422 | ஒரு குறிப்பிட்ட சூரிய தீர்க்கரேகையை அடிப்படையாகக் கொண்ட பழைய வானியல் அளவு. |
| காசியன் ஆண்டு | Gaussian Year | 365.25690 | காசியன் ஈர்ப்பு மாறிலியை அடிப்படையாகக் கொண்ட ஒரு தத்துவார்த்த ஆண்டு. |
| விண்மீன் மண்டல ஆண்டு | Galactic Year | ~22.5 - 25 கோடி ஆண்டுகள் | சூரிய குடும்பம் பால்வெளி மண்டலத்தின் மையத்தை ஒருமுறை சுற்றி வர ஆகும் காலம். (பிரபஞ்ச ஆண்டு / பால்வெளி ஆண்டு என்றும் அழைக்கப்படுகிறது). |

(கிரிகொரிய நிரல் ஆண்டு 365.2425 நாள்கள் அல்லது 52.1775 வாரங்கள் அல்லது 8765.82 மணிகள் அல்லது 525949.2 மணித்துளிகள் அல்லது 31556952 நொடிகள் கொண்டதுவாகும்). இந்த நாட்காட்டிக்கு பொது ஆண்டு, 365 நாட்கள் அல்லது (8760 மணிகள் அல்லது 525600 மணித்துளிகள் அல்லது 31536000 நொடிகள்) கொண்டுள்ளது; நெட்டாண்டு, 366 நாட்கள் அல்லது (8784 மணிகள் அல்லது 527040 மணித்துளிகள் அல்லது 31622400 நொடிகள்) கொண்டுள்ளது. கிரிகொரிய நாட்காட்டியின் 400 ஆண்டு சுழற்சி, 146097 நாட்களைப் பெற்றதாகும். எனவே சரியாக 20871 வாரங்களைக் கொண்டதாகும்.

## "பேரளவு" வானியல் ஆண்டுகள்

### பேராண்டு

பேராண்டு வான்கோள நடுவரையைச் சுற்றிவரும் புவிசார் சம இரவுபகல் நாள் சுழற்சி ஆகும். பேராண்டின் கால அளவு ஏறத்தாழ 25,700 ஆண்டுகளாகும். இதன் துல்லியமான மதிப்பை இன்னமும் கண்டறிய முடியவில்லை. வான்கோள தலையாட்ட வேகம் பல காரணிகளைச் சார்ந்துள்ளதால் இம்மதிப்பீடு அரியதாகிறது.

### பால்வெளி ஆண்டு

பால்வெளி மையத்தைப் புவியின் சூரியக் குடும்பம் ஒருமுறை சுற்றி வலம்வரும் கால அளவே பால்வெளி ஆண்டாகும். இதன் கால அளவு 230 மில்லியன் புவியாண்டுகளாகும்.

## பருவ ஆண்டு

பருவ ஆண்டு என்பது குறிப்பிட்ட பருவ நிகழ்வு அடுத்தடுத்து நிகழும் கால இடவெளியாகும். இந்நிகழ்வுகள் ஒவ்வோராண்டும் ஒரு மாத வேறுபாட்டளவுக்குக் கூட பெரிதும் மாறுவனவாகும். இத்தகைய பருவ நிகழ்வுகள் ஆற்று வெள்லப் பெருக்கு, பரவைகளின் வலசைபோதல், மரஞ்செடிகொடைகளின் பூத்தல், முதல் பனி உறைவு போன்றனவாக அமையலாம்.

## மேலும் காண்க

* கிழமை
* மாதம்
* நேர வலயம்
* இந்துக் காலக் கணிப்பு முறை
* தமிழர் பருவ காலங்கள்
* தமிழ் மாதங்கள்
* தமிழ் வருடங்கள்
* ஆண்டுகளின் பட்டியல்

## மேற்கோள்கள்

## வெளி இணைப்புகள்

* Fraser, Julius Thomas (1987). *Time, the Familiar Stranger* (illustrated ed.). Amherst: University of Massachusetts Press. ISBN 0-87023-576-1. கணினி நூலகம் 15790499.
* Whitrow, Gerald James (2003). *What is Time?*. Oxford: ஒக்ஸ்போர்ட் பல்கலைக்கழகப் பதிப்பகம். ISBN 0-19-860781-4. கணினி நூலகம் 265440481.

விக்கிமீடியா பொதுவகத்தில்,
 ஆண்டு
என்பதில் ஊடகங்கள் உள்ளன.